
3000 CELJE    
tel: (03) 42 33 000

                                                                                   Postopek: EN_N_184_2025-MŠ_
  24. 09. 2025                                                                                                                                                                        

POVABILO K ODDAJI PONUDBE 

Vabimo vas k oddaji ponudbe za:
 
[bookmark: _Hlk209612664][bookmark: _Hlk209612177]PREDMET EN: Izvedba varnostnega testiranja


Splošni pogoji za sodelovanje

Usposobljenost ponudnika 
[bookmark: _Hlk108765122]Ponudnik ima vsaj 3 varnostne projekte večjega obsega v zdravstvenem sektorju in vsaj 5 projektov penetracijskega testiranja v kritični infrastrukturi (Priloga A).

Zahteve:
Predmet razpisa je podroben notranji in zunanji varnostni pregled informacijskega sistema s penetracijskim testiranjem ter izvedbo tehnik socialnega inženiringa. Vsi sklopi morajo biti izvedeni s primarnim poudarkom na odkrivanju potencialnih ranljivosti in šibkosti celotnega informacijskega sistema. Pomembni sklopi varnostnega testiranja so:
· Posnetek stanja
· Notranji varnostni pregled
· Zunanji varnostni pregled
· Predlogi izboljšav za zagotovitev neprekinjenega delovanja informacijskega sistema
· Seznam največjih varnostnih tveganj in pomoč pri snovanju strategije, s katero se opredeli prioritete, cilje, vire, odgovornosti, in protokole obveščanja.   

Strokovna izhodišča: 
· Projektni pristop pri vzpostavljanju celovitega sistema obvladovanja ranljivosti, ogroženosti in varnostnih tveganj na področju obvladovanja ključnih informacij v informacijskem sistemu 
· Najnovejša spoznanja in modeli na področju varovanja ključnih informacij v organizacijah in njihovih informacijskih sistemih s posebnim poudarkom na ugotovitvah, ki jih je prinesel izveden projekt »vzpostavitve celovitega sistema varovanja ključnih informacij«,
· Aktualna evropska in nacionalna zakonodaja, ki se nanaša na področje zaščite ključnih informacij (poslovne skrivnosti, varovanje patentov, tajni podatki, osebni podatki, varnost informacij v informacijsko-komunikacijskih sistemih),
· Cost/benefit projekta,
· Naša in tuja dobra praksa v obvladovanju ranljivosti, ogroženosti in varnostnih tveganj,

Strokovni sodelavci, ki so predvideni za izvajanje posameznih strokovnih nalog, ki izhajajo iz ponudbe izpolnjujejo določene pogoje (vsak za svoje področje dela), ki jih določa veljavna zakonodaja.
· Organizacija ima certificiran proces penetracijskega testiranja na podlagi standarda ISO 27001;
· Sodno izvedeništvo in cenilstvo za področje varovanja tajnih podatkov in poslovnih skrivnosti,
· Certificiran etični heker master (CEH Master),
· Certified Penetration Tester (CPENT),
· Licensed Penetration Testing Master (LPT Master),
· Offensive Security Certified Professional (OSCP),
· Offensive Security Expirienced Penetration Tester (OSEP),
· Vodilni presojevalec sistema informacijske varnosti po standardu 27001,
· Certificiran Data Protection Officer (DPO),
· Certified Governance of Enterprise IT (ISACA Certifikat),
· EC-Council Certified Incident Handler,  
· Certified Application Security Engineer (JAVA and NET), 
· Advanced Penetration Tester (APT), 
· Security Analyst (ECSA), 
· Computer Hacking Forensic Investigatior (CHFI),
· Mobile Forensic, Malware & Memory Forensics, Dark Web Forensics, Encryption Specialist.
· Cel niz referenčnih projektov v Republiki Sloveniji in mednarodnem okolju,
· Članstvo v evropski raziskovalni skupini Radicalization Awarnes Network (RAN NET),
· Članstvo in vodenje SE Europe Corporate Security Association" (SECSA),
· Članstvo in vodenje Slovenskega združenja korporativne varnosti,
· Dolgoletne izkušnje v NATO na področju sodelovanja v okviru standardizacijske skupine "Joint Intelligence Working Group” in sicer v obdobju 2002-2008,
· Nacionalna poklicna kvalifikacija za varnostnega menedžerja in veljavna službena izkaznica za varnostnega menedžerja,
· Nacionalna poklicna kvalifikacija za izvajanja nadzora nad neposredno izvedbo nalog zasebnega varovanja in veljavna službena izkaznica za varnostnika nadzornika,
· Sodni izvedenec za posamezna ostala strokovna področja dela na področju korporativne varnosti,
· Šifra raziskovalne skupine, ki jo podeljuje Agencija za raziskave in razvoj Republike Slovenije,
· Varnostno dovoljenje za dostop do podatkov, ki so označeni z določeno stopnjo tajnosti »Zaupno«,
· Licenca Urada za varovanje tajnih podatkov za usposabljanje s področja vsebin vezanih na varovanje tajnih podatkov,
· Vpis v register dobaviteljev agencije NAMSA za NATO,
· Licence za določena področja varovanja.

KORAKI:
V nadaljevanju izvedenega projekta bomo izvedli dodaten podroben posnetek stanja informacijskega sistema. V okviru posnetka stanja informacijskega sistema bomo izvedli naslednje aktivnosti:

PRVI KORAK – posnetek stanja:
· Podpis dogovora o ne razkrivanju informacij (angl. NDA),
· Izvedba podrobnega razgovora z odgovornimi osebami za delovanje informacijskega sistema, 
· Natančna določitev obsega varnostnega pregleda (notranjega in zunanjega) in načina izvedbe,
· Pregledi obstoječih varnostnih sistemov in rešitev v informacijskem sistemu,
· Identifikacija varnostnih praznin v informacijsko-komunikacijskem sistemu, ki se veže na obvladovanje ključnih informacij in patentov,
· Identifikacija tveganj, v okviru katere identificiramo vire, sredstva in grožnje, katerim je bolnišnica izpostavljena,
· Identifikacija možnih rešitev za obvladovanje tveganj,

DRUGI KORAK – izvedba podrobnega notranjega in zunanjega varnostnega pregleda informacijskega sistema z dodatnimi dogovorjenimi metodami socialnega inženiringa:

Varnostni pregled je storitev, s katero odkrijete ranljivosti svojega informacijskega sistema in jih lahko pozneje odpravite. Varnostni pregled izvajajo certificirani etični hekerji z enakimi metodami, ki jih uporabljajo pravi hekerji. Razlika je v celovitosti pristopa, načinu izvajanja, nekaterih orodjih in v dovoljenju za pregled, ki ga dobijo lahko samo etični hekerji.

Ključne faze varnostnega pregleda so:
· priprava načrta izvedbe testov z upoštevanjem kritičnih ur poslovanja,
· izvedba testov,
· analiza tveganj na osnovi odkritih ranljivosti,
· priprava tehnične in vodstvene dokumentacije,
· preverjanje uspešne odprave ranljivosti.

Rezultat varnostnega pregleda je kakovostno poročilo, s katerim boste pridobili vpogled in razumeli tehnične vzroke ter posledice in poslovni vpliv potencialne zlorabe odkritih ranljivosti. S pomočjo tehničnih podrobnosti, ki jih vsebuje poročilo, boste lahko sami ponovili del testiranja ter preverili svoje ranljivosti.

Rezultat varnostnega pregleda:
· odkrite ranljivosti,
· zaznana tveganja za poslovanje,
· priporočila za odpravo ali zmanjšanje tveganj, prilagojena velikosti in finančnim zmožnostim,
· prilagojena usmeritev za morebitna nova vlaganja v varnostne rešitve in storitve, upoštevajoč zadnje trende s področja kibernetskega kriminala.

Cilj varnostnega pregleda:
· Ugotoviti, ali lahko nepooblaščena oseba dostopa do internih podatkov. Predvsem je omejitev tega dostopa pomembna do tistih segmentov, ki predstavljajo posebno vrednost v smislu podatkov, do katerih lahko dostopa samo omejen krog uporabnikov;
· Ugotoviti, ali lahko nepooblaščena oseba dostopa do podatkov managementa, kadrovske službe, pridobi gesla drugih uporabnikov, prevzame nadzor nad strežniki,
· Ugotoviti, ali lahko kakorkoli izkoristimo ali škodimo IKT infrastrukturi (Onemogočanje storitev, vdor, izraba strežnikov za nadaljnje napade).
· Ugotoviti ali se lahko in na kakšen način zlonamerna koda izvrši znotraj bolnišnice. 

Izvede se notranji pregled omrežja na lokaciji naročnika brez vednosti skrbnikov IKT sistemov, da se lahko pridobi neodvisna slika stanja omrežja. Pogoj za izvedbo notranjega varnostnega pregleda je uspešna avtentikacija izvajalčeve elektronske naprave v notranje omrežje naročnika.

Pregled zajema:
· Pregled stanja omrežja in splošne varnosti notranjega omrežja,
· Poizkus pridobitve občutljivih informacij ter manipulacija revizijskih sledi,
· Vulnerability scanning (iskanje ranljivih naprav ter storitev),
· Pregled informacij, ki se pretakajo po omrežju,
· Iskanje informacij, ki naj ne bi bile prosto dostopne oziroma so šibko zavarovane,
· Iskanje škodljivih kod v sistemih.

Področja testiranja:
· Testiranje informacijske varnosti vključuje pregled naročnikove infrastrukture (s pomočjo naročnikovih procesov in varnostnih politik), tako fizične informacijske opreme (npr. tipična delovna postaja) kot logične (npr. virtualizirani strežniki in postaje).
· Testiranje informacijske varnosti bo izvedeno tudi na omrežnem nivoju in vključuje vse mrežne komponente kot tudi operacijske sisteme.
· Testiranje informacijske varnosti bo izvedeno tudi na aplikacijskem nivoju, kjer bodo testirane različne aplikacije in vključuje:
· injekcijske napake (npr. »SQL injection«),
· prelitje medpomnilnika (»Buffer overflow«),
· ne-varno hrambo kriptografskih poverilnic,
· napačno obravnavanje napak,
· že odkrite omrežne ranljivosti.
· Testiranje informacijske varnosti vključuje zunanji pregled glavnega aktivnega imenika, procesov v zvezi s tem in predstavitev dobre prakse v zvezi z upravljanjem aktivnega imenika.

V drugem koraku se osredotočimo na podrobnejše  preverjanje ključnih strežnikov v omrežju. Pregled zajema AD strežnik, podatkovne baze, spletni ter poštni strežnik, idr.

Predmet varnostnega pregleda bo tudi spletna stran.

Notranji varnostni pregled - brez vednosti administratorja:
Namen pregleda je preverjanje ali skrbniki IKT sistemov in vpeljani varnostni mehanizmi zaznajo škodljiv promet v omrežju.
[bookmark: _Toc480272258]
Pregled stanja omrežja in splošne varnosti: 
V sklopu te točke se v lokalnem omrežju preišče vse naprave in naredi splošen popis omrežja. Poišče se najbolj kritična tveganja ter za vsako napravo oceni stopnjo varnosti, ki se klasificirajo v kategorije Kritična ranljivost, Srednja ranljivost ali Manjša ranljivost.

Opiše se tudi informacije, ki same po sebi ne predstavljajo ranljivosti, vendar jih je mogoče  izkoristiti v povezovanju z drugimi odkritimi podatki.

Pregled informacij, ki se pretakajo po omrežju:
Izvajalec se na lokaciji naročnika poveže v lokalno omrežje v različna VLAN omrežja ter izvede neintruzivne napade na mrežnem nivoju. Na podlagi ugotovitev in prestreženega prometa se ugotovi kateri podatki se po mreži pretakajo v čistopisu, kateri protokoli so implementirani v omrežju, ter kako se prestrežen promet uporabi v nadaljnje napade. Napad zahteva vsaj delno poznavanje notranjega omrežja organizacije, zato se ga izvede po tem ko se seznanimo z mrežnimi elementi ter konfiguracijo.

Poizkus pridobitve občutljivih informacij ter manipulacija revizijskih sledi:
Na podlagi ugotovitev različnih napadov se napadalec poizkuša povezati na podatkovno bazo ter ostale ključne storitve, ki hranijo občutljive informacije. Poudariti je potrebno, da se vsebina podatkov ne spreminja in varnostni pregled ne vpliva na integriteto ali dosegljivost podatkov. Namen pregleda je dokazati, da lahko nepooblaščena oseba dostopa do zaupnih podatkov.

Vulnerability scanning:
Na vidnih napravah v omrežju zaženemo več namenskih programov za avtomatizirano odkrivanje ranljivosti. Iz avtomatiziranega skeniranja pridobimo oceno tveganja za posamezno napravo ter veliko koristnih informacij, ki jih uporabimo za načrtovanje nadaljnjega napada (operacijski sistem elektronske naprave, odprte storitve, verzije odprtih storitev, namen elektronske naprave, ranljivosti v posamezni storitvi).

Iskanje informacij, ki naj nebi bile prosto dostopne oziroma so šibko zavarovane:
V celotni fazi notranjega pregleda se na strežnikih ter delovnih postajah išče datoteke in informacije, ki naj ne bi bile javno dostopne. Predvsem se osredotočamo na odprte direktorije uporabnikov, strežnike za deljenje datotek, nezavarovane spletne strežnike, napačno dodeljene pravice uporabnikom idr..

Storitev se izvaja tudi na lokaciji naročnika, zato je za uspešno izvedbo pogoj, da se izvajalčev računalnik uspešno avatenticira v lokalno omrežje organizacije.



Pregled WiFi omrežij:
· Popis WiFi omrežij. Identifikacija aktivnih brezžičnih omrežij (4), vključno s SSID-ji in nastavitvami omrežnih protokolov.
· Preverjanje avtentikacijskih mehanizmov.
· Simulacija napadov. Testiranje na ranljivosti, kot so napadi "man-in-the-middle" (MiTM), brute-force na gesla in "evil twin" napadi.
· Testiranje gostujočih omrežij (guest WiFi). Preverjanje segmentacije gostujočih omrežij in omejitev dostopa do glavnega omrežja.
· Priporočila za izboljšanje. Predlogi za izboljšave varnosti WiFi omrežij, kot so spremembe konfiguracij, uvedba naprednih avtentikacijskih metod in nadzor dostopa.

Pregled WiFi omrežij bo zagotovil vpogled v morebitne pomanjkljivosti brezžične infrastrukture in pomagal zmanjšati tveganja nepooblaščenega dostopa ali zlorabe.

Zunanji pregled sistema:
Izvedeni zunanji pregled sistema se izvede na podlagi ugotovitev predhodnega preverjanja in podroben pregled ali so bile predhodno zaznane ranljivosti ustrezno odpravljene. 
Poleg navedenega se izvede aktivnosti dodatnega preverjanja in odkrivanja možnih ranljivosti na zunanjem delu informacijskega sistema.

OSINT (Open Source Intelligence): Izveden bo pregled javno dostopnih informacij povezanih z bolnišnico ter s tem povezana varnostna tveganja.

V okviru procesov testiranja z uporabo socialnega inženiringa se bo izvajalo naslednje aktivnosti:
· Phishing napad na zaposlene, kjer se bomo poslužili nekatere izmed tehnik kraje identitet, impersonalizacije ter obratnega socialnega inženiringa;
· Pošiljanje lažnih e-sporočil,
· Pošiljanje lažnih SMS sporočil,
· Lažni telefonski klic,
· Lažni USB ključ.

Vse aktivnosti socialnega inženiringa in obseg se bo izvedel v predhodnem dogovoru z naročnikom.

TRETJI KORAK – predlogi izboljšav za zagotovitev varnega in neprekinjenega delovanja informacijskega sistema:
· Predstavitev in pojasnitev končnih rezultatov in priporočil,
· Predlogi izboljšav formalno pravne narave,
· Predlogi sistemskih izboljšav v smislu izboljšanja delovanja informacijskega sistema, 
· Predlogi izboljšav organizacijske narave,
· Predlogi izboljšav strokovne narave (informacijski varnostni ukrepi, ukrepi dviga ozaveščenosti uporabnikov informacijskega sistema, ipd.),
· Opredelitev načrta obvladovanja tveganj,
· Implementacija načrta, ki ima za cilj identifikacijo ciljev nadzora z opredelitvijo sredstev in odgovornosti za njihovo izvedbo,
· Implementacija izbranih vzvodov nadzora, usposabljanja in izobraževanja za dvig zavesti zaposlenih,
· Upravljanje informacijskega sistema in virov ter implementacija postopkov in drugih nadzorstev za ustrezen odziv na varnostne incidente,
· Okvirna postavitev nastavkov za pravočasno odkrivanje napak pri procesiranju poslovnih informacij, identifikacijo neuspešnih in uspešnih nepooblaščenih poskusov odtujitve poslovnih informacij v informacijskem sistemu in določitev aktivnosti za obvladovanje incidentov.

Poročilu se naročniku preda v pisni obliki, hkrati pa se za naročnika pripravi tudi podrobnejša tehnična predstavitev poročila v pisni ter elektronski obliki in jih dostavi naročniku najkasneje v roku 60 dni od pričetka del. Poročilo vsebuje na eni strani tehnični del, ki natančno in podrobno opredeljuje ranljivosti, scenarije zlorab, priporočila za odpravo, ipd. Na drugi strani pa poročilo vsebuje vodstveni pregled oz. povzetek, ki je primeren tudi za vodstveni del in ki predstavlja ustrezen povzetek glavnih ugotovitev in priporočil. V kolikor naročnik poda XLSX predlogo, se poročilo odda tudi v tej obliki na podlagi podane predloge. Navedbo realnih scenarijev zlorab, ki so praviloma sestavljeni z izrabo posameznih ranljivosti v določenem zaporedju in na določen način. Navedba scenarijev (ki se jih v smiselnem obsegu tudi preizkusi »v živo«) je namreč za razumevanje poročila zelo pomembna. Preko scenarijev lahko naročnik bistveno bolj učinkovito razume pomembnost posameznih ranljivosti, se lahko bistveno bolj zaveda resnosti (ali neresnosti) določenih groženj in nenazadnje lahko načrtovanje odprav ranljivosti izvede bistveno bolj optimalno (tako v smislu vrstnega reda, kot v smislu kaj sploh je zares zelo pomembno in kaj mogoče niti ne).

Rezultat opravljenih testov, popisa in pregledov je poglobljeno tehnično poročilo, ki obsega:
· podroben načrt poteka, iz katerega je razviden vsebinski vidik, pristop, način dela in koraki same izvedbe;
· podroben tehnični opis izvedenih aktivnosti, iz katerega je razviden opis in potek testiranja, metodologija;
· ocena tveganja izražena s stopnjami tveganj;
· ugotovitve, ki predstavljajo rezultate testov s pripadajočimi priporočili za odpravo pomanjkljivosti.

Tehnično poročilo je tako natančno, da omogoča ustrezno usposobljenemu strokovnjaku samostojno ponovitev varnostnega pregleda. Natančno tehnično poročilo vsebuje vse metode testiranj, opise testov, rezultate testov, podroben opis pomanjkljivosti in predloge za izboljšanje.

Rok izvedbe je 90 dni po prejemu naročilnice. 

Naročnik potrdi prevzem storitve v roku 5 koledarskih dni po prejemu le-te s strani izvajalca. Po prejemu potrditve in v skladu s ponudbo izvajalec izstavi račun za opravljeno storitev.

[bookmark: _Hlk108765734]Naročnik evidenčnega naročila je Javni zavod Splošna bolnišnica Celje, Oblakova ulica 5, 3000 Celje.

Osnova za realizacijo storitve je prejem pisnega naročila s strani naročnika. Ponudbe zbiramo informativno za predložitev v presojo odobritve. V kolikor bomo prejeli odobritev s strani pristojnih bomo realizacijo izvedli pri najugodnejšemu ponudniku. 

Cena mora vsebovati vse stroške, popuste, rabate in davek na dodano vrednost.


Naročnik se zavezuje naročeno ter dobavljeno blago plačati v roku  30 dni od datuma uradnega prejema računa oziroma v roku, skladno z veljavno zakonodajo.

Merilo za izbor: najnižja vrednost ponudbe v EUR z DDV ob izpolnjevanju tehničnih zahtev naročnika.


Priloga :
· Ponudbeni predračun
· Izjava o udeležbi fizičnih in pravnih oseb v lastništvu ponudnika
· PRILOGA A

Kontaktna oseba s strani naročnika  za vprašanja:
Matjaž Štinek
E-pošta: matjaz.stinek@sb-celje.si 

Ponudbe pošljite na naslov elektronske pošte 
nabava2@sb-celje.si

z oznako EN_N_184_2025 Izvedba varnostnega testiranja do najkasneje  30.09.2025 do 12 ure.

                                                                                                                         Vodja službe za nabavo
                                                                                nemedicinske opreme, materiala in storitev
                    Matjaž Štinek, univ. dipl. ekon. 


PONUDBENI PREDRAČUN
Na podlagi evidenčnega naročila Izvedba varnostnega testiranja
oddajamo ponudbo:

Ponudnik:
_____________________________________
_____________________________________
_____________________________________

	A
	B
	C
	D
	E
	I

	zš
	Postavka
	KOL
	EM
	Cena/EM brez DDV
	Vrednost brez DDV

	1
	Varnostno testiranje:
1.	Posnetek stanja
2.	Notranji varnostni pregled
3.	Zunanji varnostni pregled
4.	Predlogi izboljšav za zagotovitev neprekinjenega delovanja informacijskega sistema
	1
	Sto
	
	



Vrednost za vse zaporedne številke brez DDV                                     __________________________
Rabat v % in vrednosti                                                                                 __________________________
Vrednost brez DDV z rabatom                                                                  ___________________________
DDV v %                                                                                                           ___________________________
DDV v vrednosti                                                                                             ___________________________
Vrednost skupaj z DDV                                                                               ___________________________

Izračuni v tabeli:
I = C x E
Ponudnik lahko izdela predračun na svojem obrazcu!
Vsi stroški za izvedbo naročila, ki niso posebej specificirani v ponudbenem predračunu, so zajeti v skupni vrednosti ponudbenega predračuna.
Upošteva se, da je ponudnik pred oddajo svoje ponudbe natančno pregledal določila dokumentacije evidenčnega naročila ter vse ostale okoliščine, ki lahko vplivajo na izvedbo storitve. Upošteva se, da je ponudnik pred oddajo svoje ponudbe seznanjen z vsemi predpisi in zakoni glede plačila taks, davkov in ostalih dajatev v RS, da je v celoti preučil dokumentacijo, da je prišel do vseh potrebnih podatkov, ki vplivajo na izvedbo del ter na podlagi vsega tega tudi pripravil svojo ponudbo.
S podpisom ponudnik sprejema zahteve naročnika, navedene v predmetni dokumentaciji evidenčnega naročila.
Rok veljavnosti ponudbe je 60 dni od roka za oddajo ponudbe.

Naročniku izjavljamo, da:
· smo pri izračunu ponudbenih cen upoštevali vse zahteve naročnika iz dokumentacije evidenčnega naročila in vse veljavne predpise, ki urejajo področje predmeta javnega naročila;
· smo pri izračunu ponudbenih cen upoštevali vse stroške, vezane na izvedbo javnega naročila, kot so stroški dela, materialni stroški in ostale stroške, ki vplivajo na izračun ponudbene vrednosti vključno z vsemi popusti;
· ponujena cena  vsebuje vse stroške izvedbe storitve, stroške dela, stroške potrošnega materiala,  prevozne stroške in vse ostale stroške dokumentacije, popuste, DDV in druge dajatve.  V ponudbeni ceni je zajeta tudi vrednost vseh pripravljalnih in drugih storitev za izvedbo predmeta naročila (sodelovanje na  sestankih na sedežu naročnika ali po dogovoru preko videokonference. Naknadno naročnik ne bo priznaval nobenih stroškov, ki niso zajeti v ponudbeno ceno.
Podpisnik v imenu ponudnika:
	Ime in priimek
	

	Podpis
	

	Datum in žig
	


[bookmark: _Hlk202164855]IZJAVA O UDELEŽBI FIZIČNIH IN PRAVNIH OSEB V LASTNIŠTVU PONUDNIKA
v skladu s 6. odstavkom 14. člena Zakona o integriteti in preprečevanju korupcije (ZIntPK-1-UPB2)

Podatki o ponudniku/podizvajalcu (v nadaljevanju ponudniku):

Naziv: _____________________________________ 
Naslov: _____________________________________
Matična številka: ________________________________-

Zakoniti zastopnik ponudnika __________________________________ v postopku sklenitve pogodbe za javno naročilo »Izvedba varnostnega testiranja«, naročniku Splošna bolnišnica Celje zaradi zagotovitve transparentnosti posla in preprečitve korupcijskih tveganj pri sklepanju pravnih poslov posredujemo izjavo oziroma podatke o udeležbi fizičnih in pravnih oseb z več kot 5-odstotnim deležem v lastništvu ponudnika vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom.

Izjavljam, da je lastniška struktura ponudnika naslednja (podatke lahko podate tudi v prilogi):

1. Podatki o udeležbi fizičnih in pravnih oseb v lastništvu ponudnika
	Ime in priimek/
Firma pravne osebe
	Naslov prebivališča/
Sedež pravne osebe
	Delež lastništva ponudnika

	
	
	

	
	
	

	
	
	

	
	
	



1. Podatki o udeležbi tihih družbenikov v lastništvu družbe:
	Ime in priimek/
Firma pravne osebe
	Naslov prebivališča/
Sedež pravne osebe
	Delež lastništva ponudnika 

	
	
	

	
	
	



1. Podatki o povezanih družbah s ponudnikom (v skladu s 527. členom ZGD-1-UPB3):
	Firma pravne osebe
	Sedež pravne osebe

	
	

	
	



S podpisom jamčim za točnost in resničnost podatkov ter se zavedam, da je sporazum v primeru lažne izjave ali neresničnih podatkov o dejstvih v izjavi, nična.

Seznanjeni smo, da je naročnik dolžan to izjavo oziroma podatke na njeno zahtevo predložiti Komisiji za preprečevanje korupcije.

[bookmark: _Hlk209612737]Datum:................................ 		Žig 		              	 Podpis odgovorne osebe 
Kraj:....................................						.......................................   



PRILOGA A

Izvedba varnostnega testiranja


Seznam 3 projektov penetracijskega testiranja v zdravstvenem sektorju. 

	Št. projekta
	Področje 
	Naziv naročnika 

	1
	Zdravstvo
	

	2
	Zdravstvo
	

	3
	Zdravstvo
	




Seznam 5 projektov penetracijskega testiranja v kritični infrastrukturi.

	Št. projekta
	Področje 
	Naziv naročnika 

	1
	
	

	2
	
	

	3
	
	

	4
	
	

	5
	
	




Datum:................................ 		Žig 		              	 Podpis odgovorne osebe 
Kraj:....................................						.......................................   

